Në kohën që ndodhi internimi i familjes nga Frashëri për në Anadoll, Mehdiu ishte nxënës në shkollën e mesme të qytetit të Manastirit, të cilën e mbaroi me rezultate të larta në vitin 1894. Pas mbarimit të kësaj shkolle, Mehdiu fitoi një të drejtë studimi për të ndjekur mësimet në Shkollën Civile të Administratës Mbretërore ""Mülkiye-i-Sehahané"" në Stamboll për Shkenca Politike-Administrative, ku u diplomua në vitin 1897. Gjatë kohës kur ishte student, ndihmonte në përhapjen e të përkohshmes ""Albania"" botuar nga Faik Konica.